**JELGAVAS PILSĒTAS PAŠVALDĪBAS 2015.GADA 29.JANVĀRA SAISTOŠO NOTEIKUMU Nr.15-5 „GROZĪJUMI JELGAVAS PILSĒTAS PAŠVALDĪBAS 2013.GADA 28.NOVEMBRA SAISTOŠAJOS NOTEIKUMOS NR.13-53 „MĀJAS (ISTABAS) DZĪVNIEKU TURĒŠANAS KĀRTĪBA JELGAVAS PILSĒTĀ”**

**PASKAIDROJUMA RAKSTS**

|  |  |
| --- | --- |
| **Paskaidrojuma raksta sadaļas** | **Norādāmā informācija** |
| 1. Īss projekta satura izklāsts | Saistošie noteikumi „Grozījumi Jelgavas pilsētas pašvaldības 2013.gada 28.novembra saistošajos noteikumos Nr.13-53 „Mājas (istabas) dzīvnieku turēšanas kārtība Jelgavas pilsētā” (turpmāk – Saistošie noteikumi) izstrādāti, pamatojoties uz likuma „Par pašvaldībām” 43.panta pirmās daļas 10.punktu, Dzīvnieku aizsardzības likuma 8.panta trešo un ceturto daļu, Ministru kabineta 2011.gada 21.jūnija noteikumu Nr.491 "Mājas (istabas) dzīvnieku reģistrācijas kārtība" 11.punktu, Ministru kabineta 2006.gada 4.aprīļa noteikumu Nr.266 "Labturības prasības mājas (istabas) dzīvnieku turēšanai, tirdzniecībai un demonstrēšanai publiskās izstādēs, kā arī suņa apmācībai" 13.punktu.  Lai mazinātu Jelgavas pilsētas administratīvās teritorijas piesārņojumu un noteiktu mājas dzīvnieku īpašniekiem vai turētājiem dzīvnieku labturības prasības sabiedriskajās vietās, nepieciešams izdarīt grozījumus Saistošajos noteikumos. |
| 2. Projekta nepieciešamības pamatojums | Tiek izdarīts grozījums un Saistošie noteikumi papildināti ar 71. punktu, kas paredz nepieļaut, ka mājas dzīvnieki rada netīrību sabiedriskajās vietās. |
| 3. Informācija par plānoto projekta ietekmi uz pašvaldības budžetu | Nav ietekmes. |
| 4. Informācija par saistošo noteikumu ietekmi uz uzņēmējdarbības vidi pašvaldības teritorijā | Nav ietekmes. |
| 5. Informācija par saistošo noteikumu ietekmi uz administratīvajām procedūrām | Nav ietekmes. |
| 6.Informācija par konsultācijām ar privātpersonām | Saņemti iedzīvotāju ierosinājumi. |

Jelgavas pilsētas domes priekšsēdētājs A.Rāviņš